BETHALLER TRAGIES OORLEDE.
:: Wes-Kaap :: Kontrei Nuus - News from Your Region Share
Onderwerp: BETHALLER TRAGIES OORLEDE. Wed Jun 09, 2010 8:20 pm
n Jarelange inwoner van Bethal het verlede week sy lewe op n baie tragiese wyse verloor,toe hy noodlottig gewond is in Komatiepoort.
Mnr. George Cronje (48) is op Woensdag, 2 Junie, in Komatiepoort geskiet deur n sekuriteitswag van Onderberg Sekuriteitsfirma. Die wag het mnr. Cronje twee keer in die bors geskiet. n Kolega van mnr. Cronje mnr. Charles Slabbert (45), is ook glo 4 keer geskiet. Mnr. Slabbert het skietwonde in sy gesig, bors, arm en hand in die skietvoorval opgedoen.
Beide mnr. Slabbert en mnr. Cronje het vir Sandvik Mining in Delmas gewerk en was verlede week op n sakebesoek aan n myn in Komatiepoort.
Beide die mans het blykbaar Woensdag aand in n plaaslike resturant in Komatiepoort gekuier,waarna hulle besluit het om na die blyplek, by Komatie River Chalets, te gaan.
Hulle het blykbaar verdwaal oppad na hul blyplek en het langs n treinspoor ge-eindig.
Volgens die Komatiepoort Polisie Woordvoerder, Sersant Gerald Sedibe,beweer die veiligheidswag dat die twee mans,wat in n Nissan Pathfinder gereis het,hom uit sy voertuig gepluk en aangeval het, waarna hulle glo n vuurwapen op hom gerig het.
Die wag het sy 9mm pistool uitgepluk en blykbaar verskeie skote op die mans afgevuur,waarna die mans weggehardloop het en in hul bakkie gespring het.
Die sekuriteitsbeampte het n klag van aanranding teen die mans by die polisiekantoor aangemeld. Met die polisie se aankoms op die toneel langs die treinspoor,het hulle op n erg beseerde mnr. Slabbert afgekom,waar hy teen n boom langs die voertuig gesit het.
Mnr. Cronje het op die passasiersitplek gesit en was toe al oorlede. Mnr. Slabbert het in n verklaring gese dat hulle verdwaal het oppad na die gastehuis.
Volgens hom het daar n voertuig langs hulle parkeer, waarna daar verskeie skote op hulle gevuur is. Hulle het glo na die naaste dorpshuis gejaag vir hulp.
Mnr. Slabbert was blykbaar nie bewus van die feit dat hy gewond is nie en het ook eers later besef dat mnr. Cronje in die voorval omgekom het.
Komatiepoort Polisie het bevestig dat daar gereelde patrollies deur die sekuriteitsfirma langs die treinspoor gery word,omdat daar al verskeie diefstalle langs die spoor plaasgevind het.
Die Komatiepoort Honde-eenheid het die toneel na afloop van die voorval gefynkam,maar kon geen vuurwapens vind nie. Die veiligheidswag se vuurwapen is in beslag geneem,waarna n dokter die wag ondersoek en verskeie beserings aan sy liggaam gevind het.
Die wag het op Donderdag, 3 Junie, vlugtig in die hof verskyn,waarna hy vrygelaat is. Die saak word steeds ondersoek.
Mnr. Cronje laat sy vrou, Lorina en sy twee kinders, Melissa en Gustaf agter.
Onderwerp: Re: BETHALLER TRAGIES OORLEDE. Thu Jun 10, 2010 3:16 pm
Ek sien daar is darem n saak van moord teen die sekuriteitswag oopgemaak. Dis omtrent hoogtyd!!!!!!!!!
Onderwerp: Re: BETHALLER TRAGIES OORLEDE. Thu Jun 10, 2010 8:05 pm
jy my vra is hier alweer n slang in die gras. die lyk vir my alweer na n opkawer storie sodat die weer kan weg kom
Onderwerp: Re: BETHALLER TRAGIES OORLEDE.
:: Wes-Kaap :: Kontrei Nuus - News from Your Region